***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 76-4/2022.

***Jegyzőkönyv***

***Készült***: Kup Község Önkormányzat képviselő-testülete 2022. május 5-én 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

ÁbrahámTamás képviselő

Nagy Miklós képviselő

Antal Tamás képviselő távolmaradását előzetesen bejelentette.

Tanácskozási joggal részt vett: Kissné Szántó Mária jegyző

Meghívottként részt vett: Varga Éva Teréz Német Nemzetiségi Önkormányzat elnöke

A lakosság részéről érdeklődő nem volt.

**Varga Imre polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti ív jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Beszámoló a család- és gyermekjóléti szolgálat valamint a házi segítségnyújtás, szociális alapellátás 2021. évi munkájáról
2. Vegyes ügyek

(Meghívó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.)** Beszámoló a család- és gyermekjóléti szolgálat valamint a házi segítségnyújtás, szociális alapellátás 2021. évi munkájáról

**Előadó: Varga Imre polgármester**

**Varga Imre polgármester** megállapította, hogy a képviselők az előterjesztés anyagát, mindkét szolgáltatásra vonatkozóan a beszámolókat (jkv. 3. melléklete) a meghívóval együtt kézhez kapták. Kiegészítésként elmondta, hogy a szolgáltatások mint a házi segítségnyújtás, mind a család- és gyermekjóléti szolgáltatás jól működik, bár az elmúlt évben a helyi lakos házigondozó elment, új – vidékről átjáró gondozóval – a rendszer működik. A család és gyermekjóléti szolgálat tevékenységével is elégedettek, szerencsére nem sok “problémás” család él a községben, így a tevékenységük elsősorban a rászorulók segítése szociáőlis helyzetük, rászorultságuk miatt (adományok eljuttatása, programokban való részvétel a gyermekek részére stb.) Javasolta a beszámoló elfogadását.

A képviselők a javaslattal egyetértettek, a polgármester kérte a testület tagjait a szavazásra.

Kup község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**17/2022. (V.5.) KT határozat**

Kup Község Önkormányzatának Képviselő-testülete a Pápakörnyéki Önkormányzatok Feladatellátó Intézményének a család és gyermekjóléti szolgálat, valamint a házi segítségnyújtás szociális alapellátás 2021. évi tevékenységéről szóló beszámolót elfogadja.

Felkéri a képviselő-testület a jegyzőt, hogy a beszámolót az önkormányzat gyermekjóléti és gyermekvédelmi tevékenységéről szóló beszámolóval kiegészítve a Veszprém Megyei Kormányhivatal Hatósági Főosztály Szociális és Gyámügyi Osztálya részére küldje meg.

**Határidő:** 2022. május 31.

**Felelős:** jegyző

A napirendet követően **Varga Imre polgármester** tájékoztatta a képviselőket a folyamatban lévő munkákról (járda sportpálya felé, játszótér rendbetétele stb. kamerarendszer fejlesztése)

**Ábrahám Tamás képviselő** felvetette, hogy a kultúrháznál az elektromos áram vezetékrendszerét meg kell vizsgáltatni, illetve szerinte bővíteni, mivel a megvásárolt új nagyteljesítményű sütő – ha más elektromos berendezés is működik – “levágja” az automatát, azaz a rendszer nem bírja el a terhelést.

Varga Imre polgármester ígéretet tett, hogy szakember átnézetik a rendszert, s a szükséges munkákat elvégeztetik.

Több napirend, hozzászólás nem volt, a polgármester a képviselő-testület nyilvános ülését 18.45 órakor bezárta, zárt ülésen folytatták a munkát.

K.m.f.

Varga Imre Kissné Szántó Mária

polgármester jegyző